Document ID: 32008R1360

UREDBA SVETA (ES) št. 1360/2008
z dne 2. decembra 2008
o spremembi Uredbe (ES) št. 332/2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 308 Pogodbe,
ob upoštevanju predloga Komisije, predloženega po posvetovanju z Ekonomsko-finančnim odborom,
ob upoštevanju mnenja Evropskega parlamenta,
ob upoštevanju mnenja Evropske centralne banke,
ob upoštevanju naslednjega:
(1)
Obstaja možnost, da se bo zaradi velikega števila držav članic, ki so zunaj območja eura, povečala potreba za zagotavljanje srednjeročne finančne pomoči Skupnosti, kar skupaj z razvojem mednarodnih dogodkov zahteva, da je treba bistveno zvišati zgornjo mejo za terjatve iz posojil, ki se odobrijo državam članicam, določeno v Uredbi (ES) št. 332/2002 (1) in sicer iz 12 milijard EUR na 25 milijard EUR. V primeru potrebe po nujni spremembi zgornje meje, bi morale pristojne institucije v skladu s svojimi pristojnostmi ukrepati nemudoma.
(2)
Uredbo (ES) št. 332/2002 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Uredba (ES) št. 332/2002 se spremeni:
V členu 1(1) se drugi pododstavek nadomesti z naslednjim:
„Terjatve iz posojil, ki se odobrijo državam članicam po tem aranžmaju, so načeloma omejene na 25 milijard EUR.“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. decembra 2008

Labels: 2
15
18